Lenghis romanichis

Lis lenghis romanichis (o neolatinis) a son dutis lis lenghis che a vegnin fûr des variantis dal latin volgâr feveladis dai popui (no dome de int comun) intes variis bandis dal Imperi roman, e che cul timp e àn vût evoluzions diviersis, ancje pe influence des invasions barbarichis, soredut di bande di popolazions gjermanichis.
Dutis chestis varietâts a son classificadis, come ancje il latin classic e lis lenghis romanichis, in plui sot grups des lenghis indoeuropeanis. 
397px|center|thumb|Distribuzion des lenghis romanichis in Europe. 

 Lis lenghis romanichis vuê 
Lis lenghis romanichis a son duncje un sot grup dal ramaç ocidentâl des lenghis indoeuropeanis, nassudis dal incuintri tra lis lenghis dai gnûfs popui indoeuropeans e un strât formât des lenghis che a jerin feveladis de int za presint in chestis tieris.

Chestis varietâts linguistichis a forin definidis come volgâr, ven a stai popolâr (de peraule latine volgo), ma cence vê un sens particolarmentri negatîf, dome in riferiment ae contraposizion fra la lenghe fevelade de int e chê uficiâl de autoritâts. 

I puescj dulà che chestis lenghis a si sviluparin a son plui o mancul corispondents cul toc ocidentâl dal Imperi roman, gjavant la Britanie (ancje se al inglês al à inglobât une vore di tiermins latins) plui la provincie romane de Dacie (Romanie); par definî chestis regjons si dopre ogni tant la peraule Romànie, par evidenziâ la derivazion de lenghe fevelade dai Romans. 

Un timp a jerin pandudis ancje inte Afriche setentrionâl, ma l'invasion arabe atôr dal VIII secul eliminà dutis chestis feveladis; inte part orientâl dal Imperi, il fat che il grêc al fos lenghe uficiâl al à impedît la difusion dal latin tal mieç de int, par cui no si son viodûts disvilups in chest sens.

Tra lis lenghis romanichis plui impuartantis, a son il spagnûl, il portughês, il francês, il talian, il rumen, il catalan, l'ocitan, il furlan, il lionês, il sardegnûl, il rumanç e vie di lunc.
300px|thumb|right|Lis lenghis romanichis pal mont: Blu - francês, vert - spagnûl, narançon - portughês, zâl - talian, ros - rumen

 Analogjiis tra cualchi peraule in diviersis lenghis romanichis 
 Latin FurlanLadin TalianRomanç <small>(Grischun)<small> Sardegnûl (Campidanês) Còrs Castilian (Spagnûl) Portughês Ocitan Catalan Francês RumenVenit Sicilian caseus formadiciajuel / formai formaggio / caciochaschiel casu  casgiu / furmagliu queso queijo formatge formatge fromage fromaĝoformàxo frumaggiu cantare cjantâcianté cantarechanta cantai  cantà cantar cantar cantar cantar chanter cîntacantàr chantari capra cjavrecioura caprazila craba  capra cabra cabra cabra cabra chèvre capracavra crastu/crapa clave clâfclef chiaveclav crai  chjave llave chave clau clau clé / clef cheieciàve chiavi ecclesia glesiegliejia chiesabaselgia crèsia  chjesa iglesia igreja glèisa església église bisericǎ géxia / céxa cresia hospitalis ospedâlospedal ospedaleclinica spidali  ospidale hospital hospital espitau hospital hôpital spitalospedàl spitali lingua lenghelenga / lingaz lingualingua / linguatg lìngua  lingua lengua lingua lenga llengua langue limbǎléngua lingua platea placeplaza piazzaplazza / plaz prazza  piazza plaza praça plaça plaça place piaţǎpiàsa chiazza pons puintpont pontepunt ponti  ponte puente ponte pònt pont pont podpont punti nocte gnotnuet nottenotg notti notte noche noite nuèit / nuèch nit nuit noaptenòte notti filius fifi figlio figl/fegl  fillu figliu hijo filho filh fill fils fiufio figghiu

 Cjale ancje 
 Lenghis galo-iberichis
 Lenghis retoromanichis